PELASTUKSEN SOFAR
Trumpet of Salvationin tiimi, jossa on ihmisiä 18 maasta, -
kiertää ympäri Israelia kertomassa evankeliumia.
Tänä aamuna rukoilimme: -
"Isä, haluamme tästä päivästä Trumpetin historian parhaan, -
kun iskemme Golanille Israelin armeijaan -
armon ja rakkauden evankeliumilla, -
Jeshuan evankeliumilla juutalaisessa kontekstissa.
Lähdimme omasta tukikohdastamme Gennesaretin rannalta.
Herättyämme ylistimme hetken.
Opiskelimme Raamattua ja söimme aamiaisen.
Sitten lähdimme rukoillen Golanille.
"Jumala anna meille Trumpetin historian paras päivä!"
Menimme ensimmäiseen tukikohtaan.
Keskustelimme, lauloimme, puhalsimme sofaria ja jaoimme kirjoja.
Kansojen pyhät vastasivat jälleen Jumalan kutsuun -
ja herättivät juutalaisen kateuden.
Kuningaskunnan evankeliumi, totuuden ja rakkauden evankeliumi, -
todellinen evankeliumi, jonka Jumala lupasi ensin Israelille.
Se on saavuttanut kansat, ja nyt se palaa Israeliin.
Kiitos Jumalalle kaikista teistä, -
jotka vastaatte Jumalan ihmeellisiin suunnitelmiin -
ja tuotte Israeliin totuuden Messiaasta.
Olemme täällä Golanilla.
Kierrämme ympäri maata ja kerromme evankeliumin totuutta.
Nyt on sen aika. Tervetuloa mukaan!
Shalom Golanilta!
Kun olimme käyneet ensimmäisessä tukikohdassa, -
jossa oli satoja sotilaita, -
lähdimme seuraavaan tukikohtaan.
Siinä tukikohdassa oli sisarenpoikani.
Hän kutsui sotilaat koolle.
Tämä yksikkö pyysi kuukausi sitten apua uusien kenkien hankintaan.
Armeija antaa kaiken tarvittavan, -
mutta he tarvitsevat erikoiskenkiä.
Trumpetin uutiskirjeessä pyydämme lahjoituksia tälle yksikölle.
Kirjoitimme sen kirjeen täällä yhdessä.
Sitten puhkesimme kaikki laulamaan -
Vanhan testamentin hepreankielisiä lauluja.
Kävimme mahtavia keskusteluja.
Miten upea tilaisuus kertoa heille evankeliumia!
He saivat kuulla totuuden Jeshuasta juutalaisessa kontekstissa.
Tässä on sisarenpoikani.
Tämä on nuorimman sisareni Karmelan poika.
Hän pyysi kuukausi sitten minulta apua erikoiskenkien hankintaan.
Armeija ei anna heille sellaisia.
Kirjoitimme juuri kirjeen ystävillemme ympäri maailmaa.
Pyysimme heiltä apua.
Tässä on se yksikkö.
Jumala avasi meille oven tänne.
Rukoilkaa puolestamme, että voisimme ostaa heille ne kengät.
Tämä on erityinen yksikkö, -
ja jos Jumala suo, annamme heille mukavan lahjan.
Tämä on armeijan valiojoukkoa.
Kertokaa, mistä maista te tulette: Etelä-Korea, -
Australia, Uusi-Seelanti, Singapore, Ranska, -
Sveitsi, Etelä-Afrikka, Skotlanti, -
Englanti, -
Suomi, Brasilia.
Tulisiko joku kertomaan näille ihmisille, -
miksi rakastatte heitä niin paljon, että tulette tänne?
Miksi rakastatte tätä maata ja kansaa?
Skotlanti, tulehan tänne!
Shalom ystävät! Mitä kuuluu? (hepreaksi)
- Hyvää!
Olen Skotlannista. Olemme monista eri maista.
Tulimme Israeliin osoittamaan rakkauttamme teitä kohtaan, -
tätä maata ja kaikkia täällä asuvia kohtaan.
Rakastamme tätä paikkaa sydäntemme pohjasta.
Ja kaikkein eniten rakastamme -
Abrahamin, Iisakin ja Jaakobin Jumalaa.
Hän on ainoa elävä Jumala.
Hän toi meidät tänne.
Ylistämme Häntä siitä, -
että Hän antoi teille tämän maan ja nämä Golanin kukkulat.
Tulemme tänne myös siksi, että Kirjoituksissanne, Tanachissa, -
teille annetaan paljon upeita profetioita -
Herran Voidellusta, Messiaasta.
Se on kaikkein kaunein asia. Se on muuttanut meidät.
Olemme saaneet uuden sydämen, niin kuin Hesekiel profetoi.
Hän otti pois kivisydämen, ja antoi uudet sydämenlyönnit, uuden tahdin.
Lähdimme tukikohdasta ja jatkoimme matkaa rukoillen.
Etsimme muita sotilaita.
Vastaan tuli Israelin kanava 2:n tiimi.
Israelin televisiossa näytettiin, kun ryhmämme lauloi.
Jatkoimme tapamme mukaan sotilaiden etsimistä.
Emme ryntäile pyhästä kohteesta toiseen, -
vaan etsimme armeijan tukikohtia.
Kiertelemme muutaman päivän, -
myös kaupungeissa, toreilla ja rannoilla.
Ja arvatkaapa mitä sinä päivänä vielä tapahtui!
Onko nimi Benny Gantz tuttu?
Hän on koko Israelin armeijan ylin päällikkö.
Kaksi falafelia ja kaksi miekkaa.
Koko armeijan päällikkö oli tulossa alas vuorelta.
Hänen edellään ja perässään tuli paljon autoja, -
ja kun tajusin, että sieltä oli tulossa Benny Gantz, -
ajattelin, että vain Jumala oli voinut järjestää sen.
Pysäytin hänen autonsa, ja hän avasi ikkunan, -
kättelin häntä, ja tiimimme lauloi hänen autonsa edessä.
Kutsuin hänet ulos tapaamaan tiimiä: -
"Nämä ovat lähettiläitä, Kaikkivaltiaan todellinen armeija.
He tulivat rohkaisemaan ja siunaamaan armeijaanne.
Tulkaa kiittämään heitä ja sanomaan heille jotain!"
Hän vastasi: "Jos he ovat hiljaa ja koossa, tulen yhdeksi minuutiksi."
Hän tuli ulos autosta, -
ja tuli puhumaan meille, ja otti kirjan.
Mistä te olette?
- Etelä-Koreasta. - Saksasta. - Australiasta. - Suomesta.
Tervetuloa! Hyvä, että olette aidan oikealla puolella.
Kiitos tuestanne!
Siellä oli monen maan televisiotiimejä kameroineen.
Jokaisen kanavan uutistiimit olivat siellä.
Muutaman minuutin ajan saimme puhua koko kansakunnalle.
Meillä on Jumala, joka vastaa rukouksiin.
Sanon teille ystäville, veljille ja sisarille eri maissa, -
herätkää tähän upeaan todellisuuteen.
Nyt on aika viedä evankeliumi takaisin Israelille.
On hyvä istuttaa puita Israelin vuorille ja käydä pyhissä paikoissa.
On hienoa laulaa heprealaisia lauluja, kuten monet Israelin ystävät tekevät, -
mutta parasta, mitä voimme tehdä, -
on tavata juutalaisia yksi kerrallaan, -
ja kertoa heille kuningaskunnan evankeliumi.
Täältä Tel Chaista kutsun teidät mukaan.
Nyt haluan puhua ryhmälleni.
Katsokaa tätä patsasta.
Se on kivileijona.
Kirjan lopussa on kirjoittamani runo, -
joka kertoo kivileijonan ja Juudan leijonan erosta.
Kouluista tehdään tänne retkiä kaatuneiden muistopäivänä.
Se on itsenäisyyspäivää edeltävä päivä.
Sen jälkeen, kun on muistettu natsien murhaamia kuutta miljoonaa uhria, -
vietetään muistopäivää, -
jolloin muistetaan Israelin sodissa kaatuneita sotilaita.
Se on ihmeellinen viikko: ensin itketään kuutta miljoonaa, -
ja sitten itketään sotilaita, jotka uhrasivat henkensä.
Josef Trumpeldor on haudattu tänne Tel Chaihin.
Arabit tappoivat hänet 1920-luvun alussa.
Kuolinvuoteellaan hän sanoi: -
"On hyvä kuolla maamme puolesta."
Siitä on tullut iskulause Israelissa.
Joka puolella Israelia on muistomerkkejä -
terrori-iskussa tai taistelussa kuolleiden muistoksi.
Tässä on taas yksi muistomerkki, Josef Trumpeldorin muistoksi, -
ja kahdeksan muun muistoksi: Dvora, Jakov, Josef, Benjamin, Sara...
He ovat antaneet henkensä maansa puolesta.
Tuolla alhaalla on kaupunki nimeltä Kirjat Shmona.
Nimi tarkoittaa "kahdeksan kaupunki", ja se tulee näistä, -
jotka kuolivat Josef Trumpeldorin kanssa.
Olen kasvanut siinä kaupungissa.
Lapsena tulin usein tänne.
Minulle kasvoi sydän, -
joka on valmis uhrautumaan Israelin ylösnousemuksen puolesta.
Isänmaallinen sydän, joka on valmis kuolemaan tämän maan puolesta.
"Monet ovat miehen mielessä aivoitukset, -
mutta Herran neuvo on pysyväinen."
16-vuotiaana minusta tuli hippi, ja elämänasenteeni muuttui.
Olen surullinen siitä, etten käynyt armeijaa loppuun.
Tästä voi lukea kirjastani.
Kyse on Jumalan Hengestä, joka on uskovissa.
Heidän täytyy tulla tänne saattamaan Israel siihen historiaan hetkeen, -
jolloin Israel sanoo: "Baruch haba beshem Adonai,"
"Siunattu olkoon Hän, joka tulee Herran nimeen."
Miten he voisivat kutsua Häntä, jos he eivät tiedä Hänestä mitään?
He tietävät vain inkvisitiosta ja ristiretkistä.
He tietävät kirkon historiasta, -
jossa kokonaisia juutalais- yhteisöjä vietiin synagogiin, -
jotka sytytettiin tuleen.
Miten he tietäisivät juutalaisesta Jeesuksesta, jos emme kerro heille?
Kirjan kannessa on kivileijona, -
ja sen takana Juudan leijona.
Tehtävämme on, -
että Israel saa kohdata juutalaisen Jeshuan.
Kutsumme sinut mukaan!
Saakoon tämä kansa vihdoinkin tuntea Jeshuan -
sellaisena kuin Hän on.
Israelin silmiin ja sydämiin on heitetty tarpeeksi hiekkaa.
Niin sanottu kirkko ja rabbiininen juutalaisuus on pahoinpidellyt heitä.
Olkaa heille sellaisena siunauksena, -
kuin he olivat teille 2000 vuotta sitten.
Käykää kotisivullamme!
Tervehdys täältä Tel Chaista, Libanonin ja Syyrian rajojen läheltä, -
Kirjat Shmonan laitamilta, -
kaupungin, jossa Herra antoi minun kasvaa.
Myöhemmin Hän tapasi minut New Jerseyssä, ja sanoi: "Sinä olet minun."
"Poikani veressä olet minun palvelijani, orjani.
Annan sinulle ihmisiä ympäri maailmaa -
auttamaan sinua toteuttamaan suunnitelmaani."
Shalom Trumpet of Salvationista!
Kuka Jeshua olet? - Joosefin poika.
Minut tunnetaan Jeshua Nasaretilaisena.
Jeesus.
Kuka hän oli?
Pettikö hän kansansa perustaakseen uuden uskonnon?
Voivatko Jeesus ja juutalaiset tehdä koskaan sovintoa?
Näitä kysymyksiä käsitellään juutalaisesta näkökulmasta -
dokumenttidraamassa Ristin toinen puoli.
Tilaa tämä ainutlaatuinen DVD. (Saatavana TV7 kaupasta.)
Näin autat Jumalan Sanan viemisessä Israeliin.
Tulkaa!
Tässä lukee: "Badam ve'esh Jehuda nafla, -
badam ve'esh Jehuda takum."
"Veressä ja tulessa Juuda kaatui, veressä ja tulessa Juuda nousee."
Juuda on noussut, Israel on noussut -
verellä ja tulella.
Israel nousee vielä sinne minne Jumala haluaa.
Raamattu lupaa, että Israelin historiassa tulee hetki, -
jolloin Jumala sanoo: "Sinä olet kansani, ja minä olen Jumalasi."
Lähes jokainen profeetta sanoo sen tavalla tai toisella.
Israel tunnustaa Jumalan sellaiseksi, kuin Hän on.
Silloin Jumala sanoo: "Vihdoin teistä on tullut minun kansani!"
Se tapahtuu, kun he tunnustuvat Jeshuan.
Israel sanoo: "Vihdoin sinä olet Jumalani,"
kuten Tuomas sanoi: "Minun Herrani ja minun Jumalani!"
Elämme ihmeellistä aikaa.
Monet ovat uhranneet henkensä Israelin ylösnousemuksen puolesta.
Monet ovat olleet valmiita kuolemaan, -
että tämä kansakunta voisi nousta 2000 vuoden maanpaon jälkeen.
Etkö sinä ole valmis antamaan edes pientä osaa elämästäsi -
Jumalan kuningaskunnan puolesta?
Ihmiset uhraavat henkensä tämän fyysisen maan puolesta.
Jumala luottaa lihaan ja vereen kuningaskuntansa edistämiseksi.
Hän odottaa meidän antavan sille elämämme.
Rakastan teitä, veljet ja sisaret.
Jos ihmiset kuolevat maansa puolesta, -
miten paljon enemmän me olemme valmiita kuolemaan -
Jumalamme ikuisen kuningaskunnan edistämiseksi!
Hän osti sen meille omalla verellään.
Juutalaiset antoivat sen maailmalle.
Eikö sen aika ole tullut, -
että tuomme evankeliumin vihdoin takaisin?
Kutsun sinut mukaan antamaan Israelille evankeliumin, -
jota se kipeästi tarvitsee.
Israel tarvitsee kipeästi sitä samaa evankeliumia, -
jonka he antoivat maailmalle.
Täältä Tel Chaista Libanonin ja Syyrian rajoilta, -
kaiken tämän Libanonin, Syyrian ja Egyptin tulen keskeltä, -
jossa Jumala valmistelee Herran paluuta, -
lähetämme teille pyhän suudelman.
Tulkaa kaikki mukaan Trumpet of Salvationiin!
Hän tehköön rauhan -
meille ja koko Israelille.
Olemme olleet täällä Israelissa -
yli 30 vuotta -
kaduilla -
tuomassa ilosanomaa Jeesuksesta -
hinnasta välittämättä.
Lähetyssaarnaajia! Häipykää!
Ettekö häpeä!
Jos tulette takaisin, niin lyömme niin että veri virtaa!
Rukouksenne ja tukenne -
auttavat meitä viemään pelastuksen sanomaa -
Hänen rakkaalle kansalleen.
Te teette tämän mahdolliseksi.
Tulkaa mukaan Trumpet of Salvationin perheeseen!
Haluatko osallistua Jumalan lopun aikojen suunnitelmaan?
Tahdotko olla mukana, kun Jumala koskettaa kansaansa Israelissa?
Tule Trumpet of Salvationiin!
Opi kertomaan evankeliumia juutalaisesta näkökulmasta.
Liityt kansainväliseen uskovien ryhmään.
Heillä on sama näky kuin sinulla.
Luot koko elämän kestäviä yhteyksiä.
Tietysti näet Israelin nähtävyyksiä, -
ja opit niiden raamatullisesta merkityksestä.
Olitpa 18- tai 80-vuotias, -
tulitpa viikoksi tai kolmeksi kuukaudeksi, -
Trumpet of Salvation on kokemus, joka muuttaa elämäsi.
Jos tahdot vain matkailla, lomapaketteja on paljon.
Mutta jos tahdot tehdä historiaa, Trumpet of Salvation on sinua varten!
Suomennos: Hannele Tainio